**Ministru kabineta noteikumu projekta „****Grozījumi Ministru kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2009.gada 21.aprīlī valsts akciju sabiedrība „Latvijas attīstības finanšu institūcija Altum[[1]](#footnote-1) (turpmāk – sabiedrība Altum) un Ekonomikas ministrija (turpmāk – EM) noslēdza līgumu par komersantu konkurētspējas uzlabošanas aizdevumu īstenošanas nosacījumiem un kārtību, piesaistot Eiropas Reģionālās attīstības fonda (turpmāk – ERAF) līdzfinansējumu. Līgums nosaka, ka aizdevumu izsniegšanai no ERAF līdzekļiem tiek izveidots Aizdevumu fonds. Ministru kabineta 2009.gada 10.marta noteikumi Nr.238 „Par darbības programmas „Uzņēmējdarbība un inovācijas” papildinājuma 2.2.1.4.1.aktivitāti „Aizdevumi komersantu konkurētspējas uzlabošanai”” (turpmāk – MK noteikumi Nr.238) nosaka kārtību, kā komersantu konkurētspējas uzlabošanas aizdevumiem tiks piesaistīti ERAF, valsts budžeta līdzekļi un sabiedrības Altum finanšu līdzekļi par kopējo finansējumu 75 046 833 *euro* apmērā.  Papildus sabiedrība Altum ir piesaistījusi Ziemeļu Investīciju bankas finansējumu 100 milj. *euro* apmērā. Tāpat komersantu kreditēšanai tiek izmantoti Eiropas Investīciju bankas aizdevuma līdzekļi, kas saskaņā ar Likumu par valsts budžetu 2009.gadam paredzēti komercdarbības veicināšanas aizdevumiem. Turpmāk kopā šie trīs resursi tiek saukti par Konkurētspējas programmu.  No Konkurētspējas programmas darbības sākuma līdz 2014.gada 1.maijam sabiedrība Altum ir piešķīrusi 435 aizdevumus par kopējo summu 264.1 milj. *euro*. No ERAF līdzekļiem Konkurētspējas programmas ietvaros ir noslēgti 91 aizdevumu līgumi par kopējo summu 75,3 milj.*euro*. 2012.gada nogalē ir sniegts valsts galvojums sabiedrības Altum aizņēmumam no Eiropas Investīciju bankas 100 milj*. euro* apmērā. Visus augstākminētos aizdevumus sabiedrība Altum izsniedz saskaņā ar Ministru kabineta 2009.gada 17.februāra noteikumiem Nr.164 „Noteikumi par aizdevumiem komersantu konkurētspējas uzlabošanai”” (turpmāk - MK noteikumi Nr.164), proti, valsts atbalsta nosacījumiem.  Saskaņā ar Ministru kabineta 2013.gada 18.jūnija noteikumu Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.327) 13.punktu mikroaizdevumus MK noteikumu Nr.327 ietvaros izsniedz finanšu starpnieki, kurus, pamatojoties uz MK noteikumu Nr.327 14.punktu, sabiedrība ar ierobežotu atbildību „Latvijas Garantiju aģentūra” (turpmāk - LGA) izvēlas saskaņā ar Publisko iepirkumu likumā noteikto iepirkumu procedūru. MK noteikumos Nr.327 pieejamas finansējums mikroaizdevumu piešķiršanai ir 5 miljoni *euro*. Finansējuma avots ir darbības programmas "Uzņēmējdarbība un inovācijas" papildinājuma 2.2.1.1.aktivitāte "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" (turpmāk – 2.2.1.1.aktivitāte).  2013.gada 6.decembrī LGA izsludināja atklātu konkursu mikroaizdevumu finanšu starpnieku atlasei. LGA tika iesniegti tikai 2 pretendentu pieteikumi. Atbilstoši pretendentu (finanšu starpnieku) iesniegtajiem piedāvājumiem, pastāv bažas, ka mikroaizdevumu programmas ietvaros varētu tikt neapgūts publiskais līdzfinansējums 3,5 milj. *euro* apmērā.  Lai nodrošinātu 2007.-2013.gada plānošanas perioda finansējuma apguvi (*n+2* principa izpildi, kas noteikts Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Regula Nr.1083/2006) 93.panta 1. un 2.punktā) un ņemot vērā sabiedrības Altum pieredzi mikrokreditēšanā, īstenojot Latvijas un Šveices sadarbības programmas individuālā projektu „Mikrokreditēšanas programma”, kuras ietvaros 2,5 gadā laikā tika piešķirti 917 aizdevumi mikrouzņēmumu biznesa projektu īstenošanai, t.sk. 642 gadījumos līdztekus aizdevumam piešķirts grants, EM ierosina samazināt 2.2.1.1.aktivitātes pieejamo finansējumu 3,5 milj. *euro* apmērā, to novirzot 2.2.1.4.1.aktivitātei „Atbalsts aizdevumu veidā komersantu konkurētspējas uzlabošanai” (turpmāk - 2.2.1.4.1. aktivitāte). Tādējādi EM organizēs otru projektu iesniegumu atlases kārtu 2.2.1.4.1. aktivitātes ietvaros un tiks slēgts atsevišķs līgums par projekta īstenošanu otrās kārtas ietvaros. Tādējādi tiktu palielināta finanšu pieejamība tirgū - saimnieciskās darbības veicējiem būtu iespēja saņemt mikroaizdevumu 25 000 *euro* apmērā ar procentu likmes subsīdiju 50% apmērā. Šāda pieeja nav pretrunā ar Regulas Nr.1083/2006 98.pantu un Eiropas Parlamenta un Padomes 2006.gada 5.jūlija regulas Nr.1080/2006 par Eiropas Reģionālās attīstības fondu un Regulas (EK) Nr. 1783/1999 atcelšanu 3.panta 2.c) punktu. Līdzīga pieeja ir saskaņota ar Eiropas Komisijas Nodarbinātības, sociālo lietu un iekļautības ģenerāldirektoru darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros. Eiropas Sociālā fonda gadījumā tas ir atrunāts DG EMPL informatīvā skaidrojuma projektā (*draft information note on issues concernig implementation of finacial enginnering operations under the European Social Found 3.12.2010*.)  Papildus jānorāda, ka Latvijas un Šveices sadarbības programmas individuālā projekta „Mikrokreditēšanas programma” ietvaros pieejamais finansējums ir izsmelts. 2013.gada augustā notika pēdējo lēmumu pieņemšana par programmas ietvaros pieejamā finansējuma piešķiršanu. Kopš 2013.gada septembra turpinās jaunu mikro aizdevumu piešķiršana no atmaksām; septiņu mēnešu laikā piešķirti 109 mikroaizdevumi 1,1. milj. *euro* apmērā. Vidēji mēnesī tiek piešķirti 15 mikroaizdevumi 8,5 tūkst. *euro* apmērā. Šveices programmas ietvaros atbalstu var saņemt mikrouzņēmumi - individuālais komersants, individuālais uzņēmums, zemnieka vai zvejnieka saimniecība, fiziskā persona, kas reģistrēta Valsts ieņēmumu dienestā kā saimnieciskās darbības veicējs vai sabiedrība ar ierobežotu atbildību.  Tādējādi ir paredzēts, ka turpmāk Konkurētspējas programmā varēs saņemt arī mikroaizdevumus. Ja finansējamā biznesa projekta summa nepārsniegs 30 000 *euro* un mikroaizdevums būs paredzēts investīciju un tam nepieciešamo apgrozāmo līdzekļu iegādei, komersantam būs pieejama procentu likmes subsīdija 50% apmērā no procentu maksājumos paredzētā maksājuma. Primāri, lai nodrošinātu n+2 principa izpildi, sabiedrība Altum mikroaizdevumus piešķirs saskaņā ar Konkurētspējas programmu, izņemot lauksaimniekus, kuriem turpmāk finansējums joprojām būs pieejams Šveices programmas ietvaros. Šī iemesla dēļ vairs nav nozīmes apgrozāmo un investīciju aizdevumu minimālā apmēra ierobežojumam mikrokomersantiem Konkurētspējas programmā, un attiecīgi MK noteikumu projekta 10. un 16.punkts paredz svītrot šos ierobežojumus.  Tā kā apgrozāmo līdzekļu un mikroaizdevumu piešķiršana valsts atbalsta programmas ietvaros tiek īstenota kā *de minimis* atbalsts, līdz šim atbalsta piešķiršana notika saskaņā ar Komisijas 2006.gada 15.decembra Regulu (EK) Nr. 1998/2006 par Līguma 87. un 88. panta piemērošanu *de minimis* atbalstam (turpmāk – Komisijas Regula 1998/2006).  Ņemot vērā Komisijas Regulas Nr.1998/2006 6.pantu, kas nosaka, ka Komisijas Regulu Nr.1998/2006 piemēro līdz 2013.gada 31.decembrim un 5.panta 3.punktu, kas nosaka, ka Komisijas Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst Komisijas Regulas 1998/2006 nosacījumiem, var likumīgi īstenot turpmākajos sešos mēnešos, ar 2013.gada 10.decembra grozījumiem MK noteikumos Nr.164, tika pagarināts apgrozāmo līdzekļu aizdevumu piešķiršanas termiņš līdz 2014.gada 30.jūnijam.  Tā kā 2014.gada 1.janvārī stājās spēkā jaunais *de minimis* atbalsta regulējums - Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr. 1407/2013), EM ir veikusi grozījumus MK noteikumos Nr.164, pielāgojot noteikumu regulējumu Komisijas Regulai Nr.1407/2013 attiecībā uz apgrozāmo līdzekļu piešķiršanas noteikumiem, kā arī pagarinājusi termiņu apgrozāmo līdzekļu aizdevumu un mikroaizdevumu līguma noslēgšanai līdz 2015.gada 31.oktobrim. Ja komersants šo noteikumu ietvaros pretendē uz apgrozāmo līdzekļu aizdevumu vai mikroaizdevumu, saskaņā ar Komisijas Regulas Nr.1407/2013 6.panta 1.punktu tam nepieciešams iesniegt informāciju par iepriekš saņemto *de minimis* atbalstu saskaņā ar Komisijas Regulu Nr. 1998/2006 un Komisijas Regulu Nr.1407/2013.  Papildus informējam, ka investīciju aizdevumus sniedz kā reģionālo atbalstu ieguldījumiem. Līdz 2014.gada 30.jūnijam investīciju aizdevumus sniedza saskaņā ar Eiropas Komisijas 2008.gada 6.augusta Regulu (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Regula Nr. 800/2008). Ņemot vērā, ka 2014.gada 21.maijā Eiropas Komisija pieņēma jauno vispārējo grupu atbrīvojuma regulu - Komisijas 2014.gada 17.maija Regulu (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas Regula Nr.V651/2014), EM ir veikusi grozījumus MK noteikumos Nr.164 piemērojot tajos jaunās regulas nosacījumus, kas stājas spēkā 2014.gada 1.jūlijā; precizēti atbalsta saņemšanas nosacījumi sākotnējām investīcijām.  Ņemot vērā, ka saskaņā ar MK noteikumu Nr.164 24.punktu, jau šobrīd, lai saņemtu aizdevumu, komersants, pirms sāk īstenot biznesa projektu, sabiedrībā Altum iesniedz aizdevumu pieteikumu un biznesa plānu, un pieteikums sastāv no Komisijas Regulas Nr.651/2014 6.panta 2.punktā minētājām sastāvdaļām, nav nepieciešams atkārtoti to uzsvērt noteikumu projektā.  Papildus paskaidrojam, ka MK noteikumu projekta 9.punkts par plašāku atbalstāmo nozaru loku mikroaizdevumu gadījumā nav pretrunā ar Viedās specializācijas stratēģiju un Nacionālās industriālās politikas pamatnostādnēm 2013.-2020.gadam, jo mikroaizdevumu mērķis ir plašāks – veicināt kredītu pieejamību neliela biznesa uzsākšanai vai attīstīšanai. Atbilstoši EM izstrādātajam tirgus nepilnību izvērtējumam komersantiem tirgū nav pietiekama pieeja neliela apjoma finansējumam to augsto administratīvo izmaksu dēļ. Tāpat arī tirgū nav plaši izplatītas specializētas mikro finansēšanas institūcijas, kas varētu nodrošināt neliela apjoma finansējuma pieejamību pietiekamā daudzumā. Līdz ar to nepieciešams papildināt noteikumu projektu ar normām, kuras paredzētu nodrošināt atbalsta mehānismu, sniedzot mikro aizdevumus mikro, mazajiem un vidējiem saimnieciskās darbības veicējiem.  MK noteikumu Nr.164 grozījumu projekts paredz:   1. papildināt noteikumus ar mikroaizdevumu sadaļu, paredzot, ka komersants var saņemt mikroaizdevumu ar procentu likmes subsīdiju; 2. ieviest jauno *de minimis* regulu apgrozāmo līdzekļu un mikrokredītu piešķiršanā; 3. ieviest jauno vispārējo grupu atbrīvojuma regulu investīciju aizdevumiem; 4. pagarināt investīciju, apgrozāmo līdzekļu un mikroaizdevumu piešķiršanas termiņu; 5. klientu ērtībai noapaļotas pieejamā atbalsta summas; 6. ņemot vērā, ka ar 2014.gada 1.janvāri valsts A/S „Latvijas Hipotēku un zemes banka” tika mainīts nosaukums uz sabiedrību Altum, noteikumu projektā ir grozīts finansiālā atbalsta sniedzēja nosaukums. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi:   1. darbības programmas „Uzņēmējdarbība un inovācijas” papildinājumā (apstiprināti 2014.gada 17.jūnija Ministru kabineta sēdē); 2. Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (apstiprināti 2014.gada 17.jūnija Ministru kabineta sēdē); 3. Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (apstiprināti 2014.gada 17.jūnija Ministru kabineta sēdē); 4. Līgumā, kas noslēgts starp EM un LGA par 2.2.1.1.aktivitātes īstenošanu; 5. Līgumā, kas noslēgts starp EM un sabiedrību Altum par 2.2.1.4.1.aktivitātes īstenošanu. |
| 2. | Atbildīgā institūcija | Ekonomikas ministrija |
| 3. | Cita informācija | Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar tiesību akta projektu tiek ieviesta:   * Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352); * Komisijas 2014.gada 17.jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas Eiropas Savienības tiesību akta prasības:   * Komisijas Regula Nr.1407/2013; * Komisijas Regula Nr.651/2014. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.    Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.    Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.    Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.    Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.1407/2013 8.pants* | *Noteikumu projekta 4.punkts (ar ko groza MK noteikumu Nr.164 6. punktu).* | *ieviesta pilnībā* | *neparedz stingrākas prasības* |
| *Komisijas Regula Nr.651/2014 59.pants* | *Noteikumu projekta 4.punkts (ar ko groza MK noteikumu Nr.164 6. punktu).* | *ieviesta pilnībā* | *neparedz stingrākas prasības* |
| *Komisijas Regula Nr.651/2014 1.pielikums* | *Noteikumu projekta 5.punkts (ar ko groza MK noteikumu Nr.164 7. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 1.punkts* | *Noteikumu projekta 12.punkts (ar ko groza MK noteikumu Nr.164 15.punktu), kā arī 23.punkts, kas papildina ar 34.2.punktu* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 1.pants* | *Noteikumu projekta 13.punkts (ar ko groza MK noteikumu Nr.164 16. punktu), kā arī 23.punkts, kas papildina ar 34.3.punktu* | *ieviesta pilnībā* | *neparedz stingrākas prasības* |
| *Komisijas regulas Nr.1407/20136 3.panta 2.punkts* | *Noteikumu projekta 15.punkts (ar ko groza MK noteikumu Nr.164 20. punktu), kā arī 23.punkts, kas papildina ar 34.9.punktu* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 2.punkts* | *Noteikumu projekta 17.punkts (ar ko groza MK noteikumu Nr.164 22.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 13.panta d)apakšpunkts* | *Noteikumu projekta 17.punkts (ar ko groza MK noteikumu Nr.164 22.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 3.punkts* | *Noteikumu projekta 17.punkts (ar ko groza MK noteikumu Nr.164 23.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 13.panta a)apakšpunkts* | *Noteikumu projekta 17.punkts (ar ko groza MK noteikumu Nr.164 23.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 2.panta 18.punkts* | *Noteikumu projekta 17.punkts (ar ko groza MK noteikumu Nr.164 23.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 4.punkta a)apakšpunkts* | *Noteikumu projekta 17.punkts (ar ko groza MK noteikumu Nr.164 23.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 3.punkta a) apakšpunkts* | *Noteikumu projekta 18.punkts (ar ko papildina MK noteikumu Nr.164 23.1. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 3.punkta b) apakšpunkts* | *Noteikumu projekta 18.punkts (ar ko papildina MK noteikumu Nr.164 23.1. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 1.panta 3.punkta c)apakšpunkts* | *Noteikumu projekta 18.punkts (ar ko papildina MK noteikumu Nr.164 23.1. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 2.panta 41.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 2.panta 49.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 2.panta 51.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 14.panta 6.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 14.panta 7.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 14.panta 13.punkts* | *Noteikumu projekta 19.punkts (ar ko groza MK noteikumu Nr.164 28. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 14.panta 1.punkts* | *Noteikumu projekta 22.punkts (ar ko papildina MK noteikumu Nr.164 33.1. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 14.panta 4.punkts* | *Noteikumu projekta 22.punkts (ar ko papildina MK noteikumu Nr.164 33.1. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 8.panta 3.punkts* | *Noteikumu projekta 25.punkts (ar ko groza MK noteikumu Nr.164 37. punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 8.panta 4.punkts* | *Noteikumu projekta 25.punkts (ar ko groza MK noteikumu Nr.164 37. punktu)* | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | *Projekts šo jomu neskar.* | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts saskaņā ar Regulas Nr.651/2014 9.panta 1.punktu ir atbrīvots no iepriekšējas paziņošanas Eiropas Komisijā.  Bet, ņemot vērā Komisijas Regulas Nr.651/2014 11.panta a) punktu, EM 20 darba dienu laikā pēc šī MK noteikumu projekta apstiprināšanas, izmantojot izveidoto Komisijas IT lietojumprogrammu SANI, sniegs Komisijai informācijas kopsavilkumu par šo atbalsta pasākumu. | | |
| Cita informācija | *Nav.* | | |

|  |  |  |  |
| --- | --- | --- | --- |
| **2.tabula**  **Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.    Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.    Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.    Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.    Norāda institūciju, kas ir atbildīga par šo saistību izpildi pilnībā |
| *Projekts šo jomu neskar.* | *Projekts šo jomu neskar.* | | *Projekts šo jomu neskar.* |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | *Projekts šo jomu neskar.* | | |
| Cita informācija | *Nav.* | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III un VI sadaļa – projekts šo jomu neskar**

Ekonomikas ministrs V.Dombrovskis

Vīza: Valsts sekretāra pienākumu izpildītāja,

Stratēģiskās plānošanas un resursu vadības

departamenta direktore V.Feodorova V.Feodorova

27.06.2014. 9:46

2877

E.Dlohi

67013082, [Elina.Dlohi@em.gov.lv](mailto:Elina.Dlohi@em.gov.lv)

1. Ar 2014.gada 1.janvāri VAS „Latvijas Hipotēku un zemes banka” (LHZB) nosaukums mainīts uz VAS „Latvijas attīstības finanšu institūcija „Altum” (ALTUM) [↑](#footnote-ref-1)